paragraph_text: Iz granica oblasti nazirale su se promjene predratnih granica. "Slovenske" oblasti dobile su neke čisto hrvatske krajeve, "bh." oblasti tvorile su oblik BiH kao u Titovoj Jugoslaviji - imala je izlaz na more kod Neuma i ne kod Sutorine što je imala u Austro-Ugarskoj. "Srbijanske" oblasti su se proširile u južnu Ugarsku, uključujući i Baranju koja je u Austro-Ugarskoj bila jedno vrijeme dio Trojedne Kraljevine Hrvatske, Slavonije i Dalmacije i nije bila dio iste županije kao i Bačka, te djelove sjeverne Kraljevine Crne Gore; "hrvatske" oblasti bile su tvorile oblik Trojednice, bez Zadra dodijeljenog Italiji, bez Baranje, Međimurja, Kastva itd.; "makedonske" oblasti bile su približne granicama Makedonije u Titovoj Jugoslaviji, "crnogorske" oblasti uglavnom su obuhvaćale granice predratne Kraljevine Crne Gore, bez sjevernih djelova, nešto veći istočni krak na Metohiji, s proširenjem na djelove Kraljevine Dalmacije (približno izborno područje Kotor i Budva), koji se zadržao i u Titovoj Jugoslaviji.